ai4bharat/Pralekha huggingface dataset:
سائنس اور ٹیکنالوجی کی وزارت
’’سبز اختراع کو بااختیار بنانے کا عمل: ایلو ایسل کی ماحولیات دوست پرائمری بیٹریوں کو ٹی ڈی بی کی حمایت حاصل ہوئی‘‘
’’مشن لائف کی شروعات : ٹی ڈی بی –ڈی ایس ٹی نے ماحولیات دوست پرائمری بیٹری انوویشن کے لئے ایلو ایسل کے ساتھ ہاتھ ملایا‘‘
وزیراعظم جناب نریندر مودی کی دور اندیش پہل’مشن لائف‘  پر عمل کرتے ہوئے ٹیکنالوجی ڈیولپمنٹ بورڈ  کو اترپردیش کے لکھنٔو میں واقع اختراعی اسٹارٹ اپ میسرز ایلو ایسل پرائیویٹ لیمٹیڈ کے ساتھ شراکت داری کا اعلان کرتے ہوئے خوشی حاصل ہورہی ہے۔ یہ اسٹریٹجک شراکت داری ترقی کی جانب ایک عمدہ پہل اور پائیدار ترقی اور مقامی تخلیقیت سے متعلق وزیراعظم کی اپیل کی ایک شاندار مثال ہے۔
ٹی ڈی بی ’مشن لائف‘ کے مدنظر اختراعی حل کے تئیں اپنی حمایت کا اظہار کرتے ہوئے ایلو ایسل کے پروجیکٹ ’’ماحولیات دوست 1.5 وی اے اے سائز ایلو ویرا پر مبنی بیٹری کی تجارت کاری‘‘ کو اپنی پوری مدد فراہم کررہا ہے۔ اس پروجیکٹ کی تخمینی لاگت 2.98 کروڑ روپے ہے جس میں سے 1.91 کروڑ روپے ٹی ڈی بی کی طرف سے سافٹ لون کے طور پر فراہم کئے جارہے ہیں تاکہ اس پروجیکٹ کی ماحولیات دوست اختراع کو نئی بلندیوں تک پہنچایا جاسکے۔
اسٹارٹ اپ کا دیسی طریقہ ماحولیات دوست 1.5 وی اے اے سائز بیٹری بنانے کی اجازت دیتا ہے جس سے بھاری دھات اور زہریلے کیمیکل پر مبنی پرانے طریقوں سے نجات پانے میں مدد مل سکتی ہے۔ ایلو ویرا کے اندر موجود مخصوص خصوصیات کا استعمال کرتے ہوئے ایلو ایسل نے ایک الیکٹرولائٹ تیار کیا ہے جو نہ صرف پہلے سے موجود بازار کے معیاروں کی کارکردگی کے مطابق ہے بلکہ یہ ماحولیات ذمہ داری کو بھی پورا کرتا ہے۔ کمپنی راجستھان کے بوندی میں پرائمری بیٹریوں کی تجارتی پیداوار کی اکائی تیار کرے گی۔
اس پروجیکٹ کا بنیادی مقصد ’مشن لائف‘ کو آگے بڑھانا ہے یعنی ماحولیاتی سلامتی کے ساتھ معیار زندگی کے متبادل تیار کرنا۔ ماحولیات دوست پرائمری بیٹریوں کی شروعات کے ذریعہ ایلو ایسل صاف ستھرے اور صحت مند ماحولیات تیار کرنے کےساتھ ساتھ پرانی بیٹریوں میں زہریلے مادوں سے متعلق دیرپا تشویشات کو بھی دورکرنے کی کوشش کرے گا۔
ایلو ایسل پہلے ہی کئی کامیابیاں حاصل کرچکا ہے۔ مثال کے طور پر توانائی کے شعبے میں 2020 میں اسے ڈی پی آئی آئی ٹی، کارپوریٹ امور کی وزارت، حکومت ہند کے تحت کام کرنے والے اسٹارٹ اپ انڈیا کےذریعہ قومی اسٹارٹ اپ ایوارڈ اور شنائیڈر الیکٹرک کے ذریعہ گلوبل ونرز 2019 ایوارڈ بھی حاصل ہوچکا ہے۔
ٹی ڈی بی کے سکریٹری جناب راجیش کمار پاٹھک نے کہا کہ ’’ایلو ایسل پرائیویٹ لمیٹیڈ کے ساتھ ہماری یہ شراکت داری پائیدار اختراع کی حمایت کرنے کا پختہ اظہار ہے۔ یہ شراکت داری دور اندیشی پر مبنی پروجیکٹوں کی حمایت کرنے کے ہمارے عہد کی عمدہ مثال ہے جس میں ماحولیاتی مہارت کے ساتھ ٹیکنالوجی پر مبنی ترقی کو آگے بڑھانا ہے‘‘۔
۔۔۔۔۔۔۔۔۔۔۔
ش ح۔ق ت۔ن ا۔
U-9164
(Visitor Counter : 62
امور صارفین، خوراک اور عوامی تقسیم کی وزارت
ڈبلیو ڈی آر اے اور پی این بی کے درمیان مفاہمت کے ایک اقرار نامہ پر دستخط کئے گئے تاکہ ای این ڈبلیو آرس کے مقابلے سرمایہ کی فراہمی میں سہولت پیدا کی جاسکے
کسانوں اور تاجروں کو کم شرح سود پر قرضے فراہم کرنے میں سہولت پیدا کرنے کی خاطر ، ویئر ہاؤسنگ ڈیولپمنٹ ریگولیٹری اتھارٹی  نے پنجاب نیشنل بینک  کے ساتھ مفاہمت کے اقرار نامہ  کا تبادلہ کیا۔ڈبلیو ڈی آر اے کے چیئرپرسن ٹی کے منوج کمار، ڈبلیو ڈی آر اے کے ممبر مکیش کمار جین، پی این بی کےایم ڈی اور سی ای او جناب اتل کمار گوئل، پی این بی سی جی ایم جناب سنیل کمار چگ اور ڈبلیو ڈی آر اے اور پی این بی کے دیگر سینئر افسران کی موجودگی میں مفاہمت کے اس اقرارنامہ کا تبادلہ کیا گیا ۔
ایم او یو پر ای-ای این ڈبلیو آرس  کےعوض سرمایہ کی فراہمی کے بارے میں بیداری کو فروغ دینے کے مقصد کے ساتھ مفاہمت کے اس اقرارنامہ پر دستخط کیے گئے ، مفاہمت نامے کی شقوں میں کوئی اضافی ضمانت اور پرکشش شرح سود شامل نہیں ہے۔ مفاہمت نامے کا مقصد بھارت میں زرعی عہد سے متعلق سرمایہ کو بہتر بنانے کے لئے رسائی کی مزید سرگرمیاں انجام دینے کے علاوہ فوائد کے جمع کرنے والوں کو اس کے تعلق سے معلومات فراہم کرنا ہے۔
ایسا تصور کیا گیا ہے کہ چھوٹے اورحاشیہ پر رہنے والے کسانوں کے مابین ای۔ این ڈبلیو آرس کو قبول کرنے کے سلسلے میں پروڈکٹ کے نہایت ہی دور رس نتائج مرتب ہوں گے۔ اس میں فروخت کی پریشانی کو دور کرکے اور پیداوار کے لیے بہتر قیمتیں جاری کرکے دیہی جمع کنندگان کے سرمایہ پر اہم اثر ڈالنے کی صلاحیت موجود ہے۔
ای۔ این ڈبلیو آر نظام کی موروثی سلامتی اور گفت و شنید دونوں سے ہی ، پروڈیوس مارکٹنگ لون دیہی نقدی کو بہتر بنانے اور کسانوں کی آمدنی میں اضافہ کرنے میں ایک طویل سفر طے کرے گا۔
تقریب کے دوران، ڈبلیو ڈی آر اے کی طرف سے دیہی قرضوں کو بہتر بنانے کے لیے گودام کی رسیدوں کا استعمال کرتے ہوئے فصل کے بعد کے وعدے کی مالی امداد کی اہمیت پر ایک پریزنٹیشن دی گئی۔ ملک کے بالائی علاقوں سے بینک افسران نے ویڈیو کانفرنسنگ کے ذریعہ اس پروگرام میں شرکت کی ۔ بینک کے نمائندوں نے اس شعبے میں قرض دینے والے اداروں کو درپیش خطرات پر بھی روشنی ڈالی۔ ڈبلیو ڈی آر اے نے متعلقہ فریقوں کے درمیان اعتماد سازی کو بہتر بنانے میں اپنےضابطوں پر مبنی مکمل تعاون کا یقین دلایا۔
وزیراعظم کا دفتر
وزیر اعظم نے سابق صدر جمہوریہ جناب رام ناتھ کووِند سے ملاقات کی
وزیر اعظم جناب نریندر مودی نے آج سابق صدر جمہوریہ جناب رام ناتھ کووِند اور ان کے کنبے سے ملاقات کی۔
وزیر اعظم نے ٹوئیٹ کیا:
’’سابق صدر جمہوریہ کووِند جی اور ان کے کنبے کے ساتھ شاندار بات چیت ہوئی۔‘‘
بندرگاہوں، جہاز رانی اور آبی راستوں کی وزارت
کوچن پورٹ ٹرسٹ پر شیپنگ کے وزیر نے نیو رڈارس اور ویسل ٹریفک مینجمنٹ سسٹم کی شروعات کی
بندرگاہوں، شیپنگ اور آبی گزر گاہوں نیز آیوش کے مرکزی وزیر جناب سربانند سونووال نے آج کوچنگ پورٹ ٹرسٹ کے نیو رڈارس اور ویسل ٹریفک مینجمنٹ سسٹم کا آغاز کیا ۔اس موقع پر ایڈشنل سکریٹری جناب سنجے بند اپادھیائے ،کوچن پورٹ ٹرسٹ کی صدر ڈاکٹری ایم بینا اور وزارت اور کوچن پورٹ ٹرسٹ کے سینئر افسران موجود تھے۔
2009 میں کوچن بندرگاہ میں وی ٹی ایم ایس کی شروعات کی گئی، جو جدید ترین سسٹم جیسے دو نئے رڈارس ،ایک اے آئی ایس بیس اسٹیشن ،تین وی ایچ ایف ریڈیوز اور متعلقہ سافٹ ویئر اور 5.8 کروڑ روپے کی لاگت سے نصب کیا گیا ہارڈ ویئر پر مشتمل ہے۔ویسل ٹریفک مینجمنٹ سسٹم، شیپنگ کی نقل و حرکت کی نگرانی اور اس کو ریگولیٹ کرکے بندرگاہ میں نیوی گیشن کی حفاظت بڑھانے کیلئے ایک ضروری وسیلہ ہے۔بحریائی حفاظت کے علاوہ یہ سسٹم ،پورٹ میں چل رہے تمام دست کاریوں کو پتہ لگانے اور سراغ لگانے کے ذریعہ آبی بندرگاہوں کی حفاظت بھی کرتا ہے۔
وزیر موصوف نے کوچن بندر گاہ میں ٹگ کی سواری کے دوران آئل ٹرمنلس ،آئی سی سی ٹی ولاپدم ،ملٹی یوزر لکویڈ ٹرمنل ،ایل این جی ٹرمنل اور ایس سی بی از سر نو تعمیری پروجیکٹ سمیت ،بندرگارہی بنیادی ڈھانچے اور پروجیکٹوں کا بھی معائنہ کیا۔وزیر موصوف نے کوچن پورٹ ٹرسٹ کے انتظامی لا ن میں ایک نیم کے درخت کا پودا بھی لگایا ۔
امور داخلہ کی وزارت
احتجاج کررہے کسانوں کے خلاف لاٹھی چارج
نئی دہلی، 3/فروری 2021 ۔ بھارت کے آئین کے ساتویں شیڈیول کے مطابق ’عوامی نظم و نسق‘ اور ’پولیس‘ ریاستی موضوعات ہیں۔ جانچ پڑتال، جرائم کا اندراج / قانونی چارہ جوئی، ملزمین کے خلاف اثبات جرم، جان و مال کا تحفظ وغیرہ سمیت نظم و نسق کو برقرار رکھنے کی ذمے داری بنیادی طور پر متعلقہ ریاستی حکومتوں کی ہے۔
جہاں تک قومی راجدھانی خطہ دہلی کا تعلق ہے، دہلی پولیس نے بتایا ہے کہ دہلی کی سرحد پر ٹریکٹر ٹرالیوں میں سوار مظاہرہ کرنے والے کسانوں کے بڑے قافلوں نے حال ہی میں بنائے گئے ’زرعی قوانین‘ کے خلاف بطور احتجاج پولیس کے ذریعے لگائے گئے بیریکیٹس کو ہٹاتے ہوئے بزور قوت دہلی میں داخل ہونے کی کوشش کی۔ انھوں نے جارحانہ انداز میں فساد پھیلانے، سرکاری املاک کو نقصان پہنچانے کی کوشش کی اور پبلک سروینٹس کو اپنی ڈیوٹی انجام دینے سے روکنے کے لئے مجرمانہ طاقت کا استعمال کیا، جس کے نتیجے میں ڈیوٹی پر تعینات پولیس اہلکار زخمی ہوئے۔ مزید برآں کسانوں / مظاہرین کے ذریعے سماجی فاصلے کے اصول پر عمل نہیں کیا گیا اور وہ کووڈ-19 کی وبا کے درمیان بغیر فیس ماسک کے بڑی تعداد میں اکٹھا ہوئے۔ کسانوں کی کارروائیوں نے بھیڑ کو قابو میں کرنے کے لئے آنسو گیس، پانی کی بوچھاروں اور طاقت کے ہلکے استعمال کے علاوہ دہلی پولیس کے پاس کوئی متبادل نہیں چھوڑا۔
یہ جانکاری آج راجیہ سبھا میں ایک سوال کے تحریری جواب میں امور داخلہ کے وزیر مملکت جناب جی کشن ریڈی نے دی۔
وزیراعظم کا دفتر
وزیر اعظم سمندری طوفان امفن کے پیشِ نظر صورتِ حال کا جائزہ لینے کے لئے کل مغربی بنگال اور اڈیشہ کا دورہ کریں گے
نئی دلّی ،22 مئی /وزیر اعظم جناب نریندر مودی سمندری طوفان امفن کے پیشِ نظر صورتِ حال کا جائزہ لینے کے لئے کل مغربی بنگال اور اڈیشہ کا دورہ کریں گے ۔
وزیر اعظم کے دفتر نے ایک ٹوئیٹ میں کہا ہے کہ " کل وزیر اعظم نریندر مودی سمندری طوفان امفن کے پیش نظر صورتِ حال کا جائزہ لینے کے لئے مغربی بنگال اور اڈیشہ کا دورہ کریں گے ۔ وہ فضائی سروے کریں گے اور جائزہ میٹنگوں میں شرکت کریں گے ، جن میں راحت اور باز آباد کاری کے پہلوؤں پر تبادلۂ خیال کیا جائے گا ۔ "
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 2711
(
وزارت دفاع
آرمی چیف نے کوہیما یتیم خانے میں نئی رہائشی سہولت کا آغاز کیا
25 نومبر 2020: شمال مشرق کے تین روزہ دورے کے دوران آرمی چیف جنرل منوج مکند نروانے نے 25 نومبر 2020 کو کوہیما میں کوہیما یتیم خانہ اور بے سہاروں کے گھر  میں ایک نئی رہائشی سہولت کا آغاز کیا۔ اس کا نظم و ضبط آسام رائفلز کے ذریعہ انجام دیا جائے گا۔ آسام رائفلز اس علاقے میں کے او ڈی ایچ اور کئی دیگر یتیم خانوں کے کام کاج کے لئے حمایت میں اضافہ کرنے میں ہمیشہ سب سے آگے رہی ہے۔
آسام رائفلز نے اس سہولت کی تعمیر کی ہے، جو فی الحال 26 لڑکیوں سمیت 95 بچوں کی دیکھ بھال کے فرائض انجام دیتی ہے۔ان بچوں کو نہ صرف پیار محبت اور دیکھ بھال ملتی ہے، بلکہ مقامی اسکولوں اور کالجوں میں تعلیم بھی دلائی جاتی ہے۔ ان برسوں میں، آسام رائفلز نےمختلف شہری عملی پروجیکٹوں کے توسط سے ایسی متعدد سماجی تنظیموں کو اپنی حمایت دی ہے۔ اس سے قبل، دو بیت الخلاء بلاک اور دو کمپیوٹر اور ایک ٹیلی ویژن کی تجاویز کے لئے تقریباً 4.5 لاکھ روپئے کے بقدر کے سازو سامان یتیم خانے کو فراہم کرائے گئے۔ وبائی مرض کے دوران بنیادی سہولیات کی فراہمی یقینی بنانے کے لئے اپریل اور جون 2020 میں بنیادی راشن کی کچھ مقدار بھی فراہم کی گئی تھی۔ ایک طبی کیمپ کا بھی انعقاد کیا گیا تھا، جہاں سبھی بچوں کی صحتی اور صفائی ستھرائی سے متعلق بنیادی جانچ ہوئی، جو ان کی صحت مند نشوونما کے لئے ایک اہم عنصر ہے۔
کوہیما شہر سے تقریباً 8 کلو میٹر کی دور پر قومی شاہراہ 29 پر ’کوہیما یتیم خانہ اور بے سہاروں کا گھر‘ قائم ہے۔ اس نے کئی برسوں کے دوران متعدد یتیم بچوں کو خدمات اور سہارا دیا ہے۔ اس یتیم خانے کی 1973 میں شروعات ہوئی تھی، جسے ایک بہت ہی رحم دل مقامی خاتون محترمہ جیپورو انگامی نے قائم کیا تھا، جنہیں مقامی لوگ پیار سے مدر ٹیریسا کے نام سے پکارتے ہیں۔ یہ یتیم خانہ اب ان کی بیٹی محترمہ نیبانو انگامی کے ذریعہ چلایا جاتا ہے۔ گذشتہ برسوں کے دوران ، یہ یتیم خانہ ضرورت مند یتیموں کو بڑے پیمانے پر مالی امداد، مخیر حضرات کے ذریعہ دی جانے والی امداد، کرنل  کرسٹوفر ریگو اور مسلح افواج کی رہنمائی والے سن برڈ ٹرسٹ جیسی غیر سرکاری تنظیموں کی مدد سے آگے کام کر رہا ہے۔
ایک نئے گھر اور درکار تعلیمی اور کھیل کود سے متعلق بنیادی ڈھانچے کی فراہمی ان کی زندگی کو بہتر بنانے اور انہیں بااختیار بنانے میں دور رس اثرات مرتب کرے گی۔
م ن۔ا ب ن
U-7555
(Visitor Counter : 78
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک 104.04 کروڑ خوراک دی جاچکی ہیں جو کہ ایک بڑی حصولیابی ہے۔
پچھلے چوبیس گھنٹوں کے دوران16156نئے مریض سامنے آئے ہیں-
شفایابیوں کی شرح سردست 98.20 فیصد ہے - جو مارچ 2020 سے اب تک کی سب سے زیادہ ہے۔
گزشتہ 24 گھنٹوں کے دوران 17,095 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,36,14,434ہوگئی ہے۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.47 فیصد ہے - جو مارچ 2020 سے اب تک کی کم ترین شرح ہے۔
ہندوستان میں فی الحال متاثرہ مریضوں کی تعداد 1,60,989 ہے، جو کہ 243 دنوں میں سب سے کم ہے۔
متاثر پائے جانے والے مریضوں کی ہفتے وار شرح فیصد ہے، جو گزشتہ 34 دنوں میں 2 فیصد سے بھی کم ہے۔
متاثرہ معاملات کی یومیہ شرح  فیصد ہے ، جو۔ پچھلے 24 دنوں سے 2 فیصد سے بھی کم ہے۔
اب تک کل 60.44کروڑ ٹیسٹ کئے جاچکے ہیں۔
سائنس اور ٹیکنالوجی کی وزارت
انڈیا سائنس ریسرچ فیلوشپ  2021 کا اعلان
آئی ایس آر ایف پروگرام بھارتی یونیورسٹیوں اور تحقیقی اداروں میں کام کرنے کے لیے افغانستان، بنگلہ دیش، بھوٹان، مالدیپ، میانما، نیپال، سری لنکا اور تھائی لینڈ کے محققین کے لیے ہے
ان ملکوں کے تقریباً 128 افراد کو اس پروگرام کے تحت فیلوشپ دی گئی ہے
یہ فیلوشپ بھارت کے پڑوسی ملکوں کے ساتھ تحقیقی تعاون کو مستحکم بنانے کا ایک پلیٹ فارم ہے
نئی دہلی،07 مارچ، 2021 / چھ ملکوں کے 40 دانشوروں کو بھارتی اداروں اور یونیورسٹیوں میں ان کے تحقیقی کام پر فیلوشپ دی ہے جس کے تحت ان جگہوں پر جدید ترین سہولیات فراہم کی گئی ہیں۔
ان دانشوروں کو تحقیق کی تجاویز ، تجربے تعلیمی قابلیت ، اشاعت کے ریکارٹ کی بنیاد پر منتخب کر کے انڈیا سائنس اینڈ ریسرچ فیلوشپس آئی ایس آر ایف 2021 دینے کی سفارش کی گئی ہے۔
سائنس و ٹکنالوجی کی محکمے کے صدر ایس اینڈ ٹی اشتراک کو فروغ دینے کے لیے پڑوسی ملکوں کے ساتھ سرگرم ہونے کے مقصد سے بھارت کی پہل کے حصے کے طور پر حکومت ہند نے افغانستان، بنگلہ دیش، بھوٹان، مالدیپ، میانما، نیپال ، سری لنکا اور تھائی لینڈ کے محققین کے لیے یہ آئی ایس آر ایف پروگرام شروع کیا ہے کہ وہ بھارتی نیوورسٹیوں اور تحقیقی اداروں میں کام کریں۔ اس پروگرام پر 2015 سے عمل درآمد کیا جا رہا ہے ۔ ابھی تک اس طرح کے 5 پروگراموں کا اعلان کیا جا چکا ہے جس میں ان ملکوں کے نوجوان محققین حصہ لیتے ہیں۔ ان ملکوں کے تقریباً 128 افراد کو اس پروگرام کے تحت فیلوشپ دی جا چکی ہے۔ 2015 سے 2019 تک آئی ایس آر ایف کے تحت بہت سے اعلیٰ معیار کے مقالے شائع ہو چکے ہیں اور ان فیلوز نے اپنے متعلقہ میدانوں میں مختلف کانفرنس / سیمپوزیم میں حصہ بھی لیا ہے۔ عالمی وبا کے سبب پچھلے سال کوئی فیلوشپ نہیں دی گئی تھی۔
آئی ایس آر ایف پروگرام کے تحت پڑوسی ملکوں کے نوجوان محققین کو ایک موقع ملا ہے کہ وہ بھارتی اداروں یا یونیورسٹیوں میں دستیاب جدید ترین سہولیات حاصل کریں۔ یہ فیلوشپ ایک ایسا پلیٹ فارم ہے جس کے تحت بھارت کے پڑوسی ملکوں کے ساتھ تحقیقی تعاون کو مستحکم کیا جاسکتا ہے۔ جو ڈی ایس ٹی کے بین الاقوامی سائنس اور ٹکنالوجی تعاون کے لیے لازمی شرائط میں سے ایک ہے۔
اس بات کو پیش نظر رکھتے ہوئے کہ وبا اب بھی جاری ہے ، ان فیلوز کی ہمت افزائی کی جا رہی ہے کہ وہ اپنے اپنے میزبان اداروں اور میزبان سائنسدانوں کے ساتھ ورچوئل طریقے سے تال میل رکھیں۔ جب سفر کی پابندیاں ختم ہو جائیں گی اور مجموعی ماحول لگاتار لیبوریٹری تحقیق کے لیے سازگار ہو جائے گا تو وہ بھارتی اداروں میں آ سکتے ہیں۔
۔۔۔
م ن ۔ اس۔ ت ح ۔
07.03.2021
U –2229
(Visitor Counter : 152
خوراک کی ڈبہ بندی کی صنعتوں کی وزارت
انتظامی اصلاحات اور عوامی شکایات کی ہدایات کے مطابق 2 سے 31 اکتوبر 2022 کو خوراک کی ڈبہ بندی  صنعت میں خصوصی صفائی مہم 2.0 کا انعقاد کیا گیا
انتظامی اصلاحات اور عوامی شکایات کے محکمے کی ہدایات کے مطابق 2 اکتوبر 2022 سے 31 اکتوبر 2022 تک خوراک کی ڈبہ بندی صنعت کی وزارت میں خصوصی صفائی مہم 2.0 کا انعقاد کیا گیا۔ اس مہم کے دوران وزارت کے احاطے میں بہت سے زیر التوا مقدمات و معاملات کا تصفیہ کیا گیا اور صفائی کی سرگرمیاں چلائی گئیں۔
اس مہم کے دوران 5 ارکان پارلیمنٹ کے حوالہ جات، تمام زیر التواء کابینہ کی قراردادیں اور 11 زیر التوا عوامی شکایات کے مقدمات کو نمٹا دیا گیا۔ اس کے علاوہ 500 فائلوں کا جائزہ لیا گیا جن میں سے 200 فائلوں کو ختم کر دیا گیا۔
اس سوچھتا ابھیان 2.0 کے دوران وزارت کے مرکزی وزیر جناب پشوپتی کمار پارس نے اپنے دفتر کی رہائش گاہ پر جھاڑو لگا کر صفائی کا پیغام دیا۔ سکریٹری محترمہ انیتا پروین اور دیگر عہدیداروں نے وزارت کے احاطے میں جھاڑو لگا کر صفائی مہم میں حصہ لیا۔ ملازمین نے بھی ان سرگرمیوں میں بڑھ چڑھ کر حصہ لیا اور وزارت کے کینٹین ایریا، دفاتر، کوریڈور، چھت اور اسٹور روم کی صفائی کرکے صفائی کا پیغام پھیلایا۔
وزارت نے سوچھتا ابھیان 2.0 کے تحت اسکولوں میں بیداری مہم چلائی جس میں اسکولی بچوں کو جسم کو صحت مند رکھنے اور اپنے اردگرد کو صاف ستھرا رکھنے کے بارے میں آگاہ کیا گیا۔ بچوں کو پانی کی بوتلیں تحفے کے طور پر دی گئیں تاکہ ان کی روزمرہ کی زندگی میں ایک بار استعمال ہونے والے پلاسٹک کے ماحول پر پڑنے والے منفی اثرات کی حوصلہ شکنی کی جا سکے۔ مہم کے تحت وزارت میں ری سائیکل شدہ مواد کے استعمال کو فروغ دینے کے لیے ایک پہل کی گئی اور وزارت کے بیٹھنے کی جگہ میں ویسٹ میٹریل  سے بنچ لگائے گئے۔ ہفتے کے اختتام کے دوران سوشل میڈیا پر صفائی سے متعلق کوئز کا انعقاد بھی کیا گیا۔
صفائی کو فروغ دینے کے لیے 2 اکتوبر 2022 سے 31 اکتوبر 2022 تک وزارت کی طرف سے صفائی مہم 2.0 کے تحت کی گئی ان تمام سرگرمیوں اور پروگراموں کو وزارت کے تمام سوشل میڈیا ہینڈلز پر تصویر اور ویڈیوز کے ساتھ پوسٹ کیا گیا ہے۔ ہندی میں کل 13 پوسٹس، انگریزی میں 8 پوسٹس اور 8 ویڈیوز سوشل میڈیا پر شیئر کیے گئے ہیں۔
ش ح۔ ش ت۔ج
Uno-12092
(Visitor Counter : 82
وزارت اطلاعات ونشریات
اطلاعات ونشریات کے مرکزی وزیر پرکاش جاوڈیکر نے 30 میڈیا گھرانوں کو پہلا انترراشٹریہ یوگا دِوس میڈیا سمّان عطا کیا
معاشرے کے وسیع فائدے کے لئے کام کرنے کے صلے میں میڈیا اداروں کو یہ ایوارڈس عطا کئے گئے ہیں: پرکاش جاوڈیکر
نئیدہلی 07 جنوری 2020۔اطلاعات ونشریات ، ماحولیات ، جنگلات اور آب وہوا میں تبدیلی کے مرکزی وزیر جناب پرکاش جاوڈیکر نے آج نئی دلی میں نیشنل میڈیا سینٹر میں ایک پروگرام کے دوران 30 میڈیا گھرانو ں کو پہلا انترراشٹریہ یوگا دوس میڈیا سمان عطا کیا۔
اس موقع پر منعقد تقریب سے خطاب کرتے ہوئے جناب جاوڈیکر نے کہا کہ یہ ایوارڈ میڈیا اداروں کے لئے ایک منفرد اعزاز ہے، جنہوں نے معاشرے کے فائدے کے لئے یوگا کو عام کرنے کے لئے اپنی خدمات انجام دی ہیں۔ مختلف میڈیا اداروں کی کوششوں کی ستائش کرتے ہوئے وزیر موصوف نے کہا کہ یہ تقریب جو اپنی نوعیت کی پہلی تقریب ہے ، میڈیا اداروں کی کوشش کو تسلیم کرنے کے ایک نئے رجحان کو بھی اجاگر کرتی ہے، جو خبروں ،تبصروں اور اشتہاروں کے ذریعہ کی جاتی ہے اور یہ ادارے معاشرے کے وسیع فائدے کے لئے مشن موڈ میں کام کرتے ہیں۔
جناب جاوڈیکر نے اس بات کا بھی ذکر کیا کہ لوک مانیہ تلک نے سوراجیہ کے تئیں بیدار ی پیداکرنے کے لئے اخبار کیسری ایک میڈیم کے طوپر شروع کیا تھا ۔ انہوں نے کہا کہ آج میڈیا ادارے سوراجیہ کے تئیں زیادہ عوامی بیدار ی پیدا کررہی ہیں ، جہاں اچھی اور بہتر حفظان صحت ، تعلیم اور شہری سہولتیں سب کے لئے دستیاب ہیں ۔ انہوں نے اسے ہندوستان کی پختہ جمہوریت کی ایک علامت بتایا۔
جناب جاوڈیکر نے یوگا کو بیماریوں کی روک تھام کا ایک سب سے بڑا ذریعہ قرار دیا ۔جناب جاوڈیکر نے کہا کہ یوگا جو کہ ایک ہندوستانی برانڈ ہے ، نے وزیراعظم جناب نریندر مودی کی کوششوں اور ویژن کی وجہ سے عالمی سطح پر ایک عزت اور مقام حاصل کرلیا ہے۔ انہوں نے یاد دلایا کہ اقوام متحد ہ نے یوگا کے عالمی دن کی ،ہندوستان کی تجویز کی ،قطعی اکثریت سے حمایت کی ہے ۔وزیر موصوف نے اس موقع پر ایوارڈ پانے والوں اور جیوری کے ممبران دونوں کو مبارکباد اور ان کا شکریہ ادا کیا ۔
اس موقع پر اظہار خیال کرتے ہوئے آیوش کے مرکزی وزیر مملکت  جناب شریپد یسونائک نے یوگا دوس میڈیا سمان کی اس نئی پہل کے کامیاب انعقاد کے لئے اطلاعات ونشریا ت کے مرکزی وزیر جناب پرکاش جاوڈیکر کو مبارکباددی ۔ انہوں نے یوگا کو ہندوستانی تہذیب کی ایک قدیم وراثت قرار دیا ، جس کے ذریعہ کوئی بھی ذہنی اور جسمانی طور پر صحت حاصل کرسکتا ہے۔
اپنے خطاب میں جیوری کے چیئر مین اور پریس کاؤنسل آف انڈیا کے چیئر مین جسٹس سی کے پرساد نے یوگا کو ایک ایسی سرمایہ کاری قرار دیا جس میں جوکھم کا کہیں خطرہ نہیں ہے اور یہ صرف فائدہ پہنچانے والی سرمایہ کاری ہے ۔اس سے پہلے اپنے خیر مقدم خطاب میں اطلاعات ونشریات کی وزارت میں جوائنٹ سکریٹری جناب وکرم سہائے نے کہا کہ یہ ایوارڈس پریس کی آزادی میں مضبوط اعتقاد کا ثبوت ہیں اور اس اہم رول کو واضح کرتا ہے ، جو میڈیا ،سماجی اور عوامی زندگی کے مختلف پہلوؤں میں عوام کے درمیان معلومات کو پھیلانے اور بیداری پیدا کرنے میں ادا کرتا ہے۔
اطلاعات ونشریات کے سکریٹری جناب روی متل ، ایڈیشنل سکریٹری جناب اتل تیواری اور اطلاعات ونشریات اور آیوش کی وزارتوں کے بہت سے دیگر سینئیر افسران بھی ا س موقع پر موجود تھے۔
ایوارڈس پانے والے میڈیا گھرانے :
یہ ایوارڈ س تین زمروں میں دئے گئے ہیں اور ایوارڈس حاصل کرنے والوں کی فہرست حسب ذیل ہے:
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U-78
(Visitor Counter : 123
وزارت دفاع
اوپی سمدر سیتو مرحلہ ٹو۔ آئی این ایس جلشوا مالدیپ سے 588ہندوستانیوں کو گھر لایا
او پی سمدر سیتو کے لئے تعینات آئی این ایس جلشوا آج صبح کوچی بندرگاہ پر اترا اور اس طرح مالدیپ کے مالے سے ہندوستانی شہریوں کو وطن واپس لانے سے متعلق اس کا دوسرا بحری سفر اختتام کو پہنچا۔ جہاز کوچن پورٹ ٹرسٹ کے سمدریکا کروز ٹرمنل پر 70 خواتین  اور 21 بچوں سمیت 588 ہندوستانی شہریوں کو لے کر اترا۔
آئی این ایس جلشوا صبح 11:30 بجے کوچن پورٹ ٹرسٹ پر اترا اور ہندوستانی بحریہ ، ریاستی حکومت ، ضلع انتظامیہ اور پورٹ ٹرسٹ کے اہلکاروں نے اس کا خیرمقدم کیا۔ کووڈ جانچ اور امیگریشن کارروائیوں کے عمل کو انجام دینے کے لئے بندرگاہ کے حکام کی جانب سے وسیع انتظامات کئے گئے تھے اور اسی طرح سول انتظامیہ نے بھی لائے گئے ہندوستانی شہریوں کو آگے اور کوارنٹائن کئے جانے کے لئے متعلقہ اضلاع / ریاستوں میں انہیں پہنچانے کے لئے انتظامات کئے تھے۔
غیر ملکی ساحلوں سے ہندوستانی شہریوں کی واپسی کا راستہ ہموار کرنے کے لئے حکومت ہند کی قومی کوششوں کے ایک حصے کے طور 15 مئی 20 کو مالے میں آئی این ایس جلشوا نے ہندوستانی شہریوں کو جہاز پر سوار کیا تھا۔ اس بحری جہاز کو پندرہ مئی کو روانہ ہونا تھا لیکن شدید بارش اور تیز ہواؤں کے ساتھ ساتھ ناسازگار موسم کی وجہ سے اس کی روانگی میں تاخیر ہو گئی اور پھر جہاز 16 مئی 20 کو مالے سے روانہ ہوا تھا۔
سٹرک ٹرانسپورٹ اور شاہراہوں کی وزارت
پریڈروڈاوردھولاکنواں کی بھیڑبھاڑمیں کمی کے اقدامات
نئی دہلی ، 11مئی :قومی شاہرہ اتھارٹی آف انڈیا نے دھولا کنواں ہوائی اڈے کے راستے پرہونے والی بھیڑ بھاڑکو کم کرنے کے اپنے منصوبے کے ایک حصے کے طورپر ، پریڈروڈ جنکشن پر ، بائیں جانب ایک سلپ لین کھول دی ہے، جہاں بلاروک ٹوک بائیں طرف مڑاجاسکتاہے ۔ 40دنوں میں مکمل کئے گئے اس کام سے توقع کی جاتی ہے کہ ہوائی اڈے کی جانب جانے والے ٹریفک کو بڑے پیمانے پرراحت حاصل ہوگی ۔ اس سلسلے میں ائیرفورس کے لئے آرپی سی باونڈری وال کی تعمیر عمل میں لائی گئی اور اس سے قبل پانی ، سیوریج ، اوایف سی ، بجلی اور گیس کی پائپ لائنوں کومنتقل کیاگیاتھا۔
دھولاکنواں ہوائی اڈے جانے والے راستے پربھیڑبھاڑ کو کم کرنے کی غرض سے نیز متعلقہ مسائل کا خاتمہ کرنے کے لئے وزارت نقل وحمل حکومت ہند نے دھولاکنواں اورپریڈ روڈ جنکشن کے سلسلے میں ایک پروجیکٹ منظورکیاتھا۔ دفاعی حکام سے آراضی حاصل کرنے کے عمل میں کافی دقتیں تھیں ، ساتھ ہی ساتھ جنگلاتی منظوری بھی حاصل کی جانی تھی لہذا اس کام میں تھوڑی تاخیرہوئی اوریہ کام 23مارچ ، 2018کو ہی شروع ہوسکا۔
پریڈ روڈ پردفاعی علاقے میں تیراہے پر اس پروجیکٹ کے تحت 1.845کلومیٹرحصے کو  حصے کو تین لینوں والے انڈرپاس کے ساتھ چوڑا کرکے آمدورفت کی گنجائش نکالی جانی تھی ۔
محدود کام کی گنجائش اور ساتھ ہی ساتھ کام کے محدود اوقات کی بندشوں کے باوجود کیونکہ بھارتی فضائیہ کی جانب سے بہت سی سلامتی بندشیں بھی عائد کی گئی تھیں ، این ایچ اے آئی نے دھولا کنواں کی جانب جانے والی سڑک پرچوتھی لین بائیں جانب کھولنے کے لئے پہلا سنگ میل جلد ہی حاصل کرلیا ۔ 45دنوں کے اندردلی ، گڑگاوں کی سمت جانے والے ایئرپورٹ کوریڈور کا کام مکمل کرلیاگیا۔ اس کے لئے اہم برقی لائنوں ، سیورلائنوں ، اسٹارم واٹرلائنوں ایئرفورس وایس سی نیٹ ورک کو منتقل کیاجاناتھا ، راستے میں آنے والے درختوں کوکاٹاجاناتھا اوردیگر اہم امورانجام دیئے جانے تھے ۔ آئی جی ایل گیس پائپ لائن اور 450ایم آرسی سی پینل باونڈری وال ایئرفورس ایریا میں تعمیرکی جانی تھی اوربری فوج کے علاقے میں 1400ایم باونڈری وال کی تعمیرعمل میں آنی تھی ، اوردلی ۔جے پورکی سمت چارلینوں والا باربرداری راستہ نکالاجاناتھا۔
اس راستے کی فراہمی کے ساتھ ہی قومی شاہراہ نمبر8کے ایل ایچ ایس پر بھیڑبھاڑکم ہوجائیگی ۔ دھولاکنواں سے گڑگاوں جانے والا ٹریفک اور پریڈروڈ کا ٹریفک آسانی سے بائیں جانب مڑسکے گا۔ گڑگاوں جانے والا ٹریفک پی ٹی آرفلائی اوورسے حسب معمول گذرتارہے گا۔ تاہم انڈرپاس کی تعمیر تک پریڈروڈ والا ٹریفک پی ٹی آرفلائی اوورسے نیچے یوٹرن لے کرآگے بڑھے گا۔
وزارت دفاع
ہندوستانی کوسٹ گارڈ نے استنبول، ترکیہ میں 19 ویں ہیڈز آف ایشین کوسٹ گارڈ ایجنسیوں کی میٹنگ  میں شرکت کی
ہندوستانی کوسٹ گارڈ نے 05 سے08 ستمبر 2023 تک استنبول، ترکیہ میں 19ویں ہیڈز آف کوسٹ گارڈ ایجنسیوں کی میٹنگ  میں شرکت کی۔ انڈین کوسٹ گارڈ کے ڈائرکٹر جنرل ڈی جی راکیش پال کی قیادت میں ایک چار رکنی آئی سی جی وفد نے آزاد فورم کی سالانہ تقریب میں کوسٹ گارڈ ایجنسیوں کے 23 ارکان اور ری سی اے اے پی اور یو این او ڈی سی کی شکل میں 2 ایسوسی ایٹ ارکان کے ساتھ حصہ لیا۔
تین روزہ اعلیٰ سطحی میٹنگ کے دوران، جس میں تمام رکن ممالک کے کوسٹ گارڈز کے سربراہان نے شرکت کی، بحری قانون کے نفاذ، سمندر میں زندگی کی حفاظت اور تحفظ، سمندری ماحول کا تحفظ، سمندر میں منشیات، ہتھیاروں اور انسانوں کی غیر قانونی اسمگلنگ سمیت کئی اہم امور پر تبادلہ خیال کیا گیا، اور ایجنڈے کی تشکیل کے ذریعے مزید تعاون کی راہیں تلاش کی گئیں۔ فورم نے ایشیائی کوسٹ گارڈز کے درمیان بحری تعاون کو مزید تقویت دینے کا عزم کیا۔
یہ کثیر جہتی فورم نومبر 1999 میں ہندوستانی کوسٹ گارڈز کے ذریعے پائریٹڈ بحری جہاز ایم وی الونڈرا رینبو کو پکڑے جانے کے بعد علاقائی کوسٹ گارڈز کے درمیان تعاون کو فروغ دینے کے جاپانی اقدام کا ایک حصہ ہے۔ ایچ اے سی جی اے ایم بنیادی طور پر رکن ایشیائی ممالک کے کوسٹ گارڈز کے درمیان تعاون کو فروغ دینے پر توجہ مرکوز کرتا ہے تاکہ خطے میں محفوظ اور صاف سمندر کو یقینی بنایا جاسکے اور فروغ دیا جاسکے۔ یہ فورم چار ورکنگ گروپس پر مشتمل ہے جس کا مقصد مشترکہ بحری مسائل کے تئیں مربوط کارروائی اور ہم آہنگی کی طرف توجہ مرکوز اور ہدف پر مبنی نقطہ نظر کے مطابق کا کرنا ہے۔ ہندوستانی کوسٹ گارڈ سرچ اینڈ ریسکیو  ورکنگ گروپ کی سربراہ ہے اور دوسرے ورکنگ گروپس کا ایک فعال رکن ہے جس میں ماحولیاتی تحفظ، سمندر میں غیر قانونی کارروائیوں کو کنٹرول کرنا اور معلومات کا تبادلہ شامل ہے۔ ایچ اے سی جی اے ایم کا آخری ایڈیشن 2022 میں نئی دہلی میں منعقد ہوا تھا۔
۔۔۔۔۔۔۔۔۔۔۔
ش ح۔ا گ۔ن ا۔
U-9324
(Visitor Counter : 39